ประกาศกระทรวงการคลัง เรื่อง ผลการจำหน่ายพันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อ ในปีงบประมาณ พ.ศ. 2556 ครั้งที่ 2
ประกาศกระทรวงการคลัง
ประกาศกระทรวงการคลัง
เรื่อง
ผลการจำหน่ายพันธบัตรรัฐบาล
ประเภทอัตราดอกเบี้ยแปรผันตามการเปลี่ยนแปลงของเงินเฟ้อ
ในปีงบประมาณ
พ.ศ. ๒๕๕๖
ครั้งที่ ๒[๑]
 

อาศัยอำนาจตามความในมาตรา ๑๖ วรรคหนึ่ง
แห่งพระราชบัญญัติการบริหารหนี้สาธารณะ พ.ศ. ๒๕๔๘ กระทรวงการคลังโดยความเห็นชอบของคณะรัฐมนตรีขอประกาศให้ทราบโดยทั่วกันว่า

ข้อ ๑ กระทรวงการคลังได้ดำเนินการปรับโครงสร้างหนี้พันธบัตรรัฐบาลที่ครบกำหนดในปีงบประมาณ
พ.ศ. ๒๕๕๖ โดยวิธีการออกพันธบัตรเงินกู้ประเภทที่เรียกว่า พันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อ
ในปีงบประมาณ พ.ศ. ๒๕๕๖ ครั้งที่ ๒ อายุ ๑๕ ปี จำนวน ๔๐,๐๐๐ ล้านบาท (สี่หมื่นล้านบาทถ้วน)

ข้อ ๒ พันธบัตรนี้เป็นพันธบัตรชนิดออกในนามผู้ทรงกรรมสิทธิ์ในพันธบัตร
และจดทะเบียนตามราคาที่ตราไว้เป็นหน่วย หน่วยละหนึ่งพันบาท โดยวงเงินซื้อขั้นต่ำ
๑๐๐,๐๐๐ บาท และซื้อเพิ่มเป็นจำนวนเท่าของ ๑๐๐,๐๐๐ บาท
และไม่จำกัดวงเงินซื้อขั้นสูง โดยมีรายละเอียดการจำหน่าย ดังนี้
๒.๑ ผู้มีสิทธิ์ซื้อประกอบด้วย นักลงทุนสถาบันทั้งในและต่างประเทศ
และผู้ลงทุนรายใหญ่ในประเทศ
๒.๒ วันจำหน่ายพันธบัตรรุ่นนี้ คือ วันที่ ๘ และ ๑๑ มีนาคม ๒๕๕๖ โดยกำหนดวันจดทะเบียนเป็นวันที่
๑๒ มีนาคม ๒๕๕๖ โดยมีรายละเอียดผู้ถือกรรมสิทธิ์ ดังนี้
ประเภทผู้ถือกรรมสิทธิ์
จำนวน
(รายการ)
จำนวนเงิน
(ล้านบาท)
สาขาธนาคารพาณิชย์ต่างประเทศ
๓
๒๕,๕๗๐.๐๐
กองทุนต่าง
  ๆ
๑๐๐
๗,๗๑๓.๔๐
ธนาคารพาณิชย์ในประเทศ
๓
๕,๓๓๐.๐๐
สหกรณ์ออมทรัพย์
๕
๕๘๖.๒๐
บริษัทประกันชีวิต
๔
๔๓๕.๐๐
บริษัทหลักทรัพย์
๑
๑๗๐.๐๐
สถาบันอื่นที่จัดตั้งขึ้นโดยมีวัตถุประสงค์ไม่แสวงหากำไร
๒
๑๓๒.๕๐
ส่วนราชการสังกัดรัฐบาลกลาง
๖
๓๑.๑๐
บริษัทประกันภัย
๒
๒๕.๕๐
ผู้ลงทุนรายใหญ่
๑
๕.๐๐
สถาบันการศึกษาของเอกชน
  
๑
๑.๓๐
รวมทั้งสิ้น
๑๒๘
๔๐,๐๐๐.๐๐
๒.๓ ให้ธนาคารกรุงเทพ จำกัด (มหาชน) ธนาคารกรุงไทย จำกัด (มหาชน) ธนาคารดอยซ์แบงก์
เอจี (สาขากรุงเทพฯ) และธนาคารฮ่องกงและเซี่ยงไฮ้แบงกิ้งคอร์ปอเรชั่น จำกัด (สาขากรุงเทพฯ)
เป็นผู้ร่วมจัดจำหน่ายพันธบัตร

ข้อ ๓ ให้ธนาคารแห่งประเทศไทยเป็นนายทะเบียน
และตัวแทนการจ่ายเงินพันธบัตรรุ่นนี้และจัดการอื่น ๆ
ที่จำเป็นเพื่อประโยชน์ในการนี้ตามระเบียบและวิธีการที่ธนาคารแห่งประเทศไทยกำหนด

ข้อ ๔ ให้บริษัทศูนย์รับฝากหลักทรัพย์
(ประเทศไทย) จำกัด เป็นผู้รับฝากพันธบัตรประเภทไร้ใบตราสาร

ข้อ ๕ ธนาคารแห่งประเทศไทยจะออกใบตราสาร
หรือนำฝากพันธบัตรรุ่นนี้เข้าบัญชีผู้ถือกรรมสิทธิ์ที่บริษัทศูนย์รับฝากหลักทรัพย์
(ประเทศไทย) จำกัด ทั้งนี้
เป็นไปตามที่ผู้ถือกรรมสิทธิ์ได้แจ้งความประสงค์ไว้

ข้อ ๖ ผู้ถือกรรมสิทธิ์ในพันธบัตรสามารถใช้พันธบัตรเป็นหลักประกันให้กับหน่วยงานราชการและองค์กรของรัฐ
เช่น การประกันทางศาล หรือการประกันไฟฟ้า
และสามารถใช้พันธบัตรเป็นหลักประกันกับสถาบันการเงินหรือบุคคลอื่นได้ ทั้งนี้
ขึ้นอยู่กับระเบียบหลักเกณฑ์การรับหลักประกันของหน่วยงานหรือบุคคลนั้น ๆ

ข้อ ๗ ผู้ถือกรรมสิทธิ์ที่ต้องการโอนกรรมสิทธิ์พันธบัตรรุ่นนี้สามารถกระทำได้หลังจากได้รับใบพันธบัตร
หรือหลังจากได้รับการฝากเข้าบัญชีที่บริษัทศูนย์รับฝากหลักทรัพย์ (ประเทศไทย)
จำกัด แล้ว แต่จะกระทำในระหว่างระยะเวลา ๑๐ วัน ก่อนวันครบกำหนดไถ่ถอนมิได้
การโอนกรรมสิทธิ์ให้ปฏิบัติตามพิธีปฏิบัติของธนาคารแห่งประเทศไทย
หรือบริษัทศูนย์รับฝากหลักทรัพย์ (ประเทศไทย) จำกัด แล้วแต่กรณี

ข้อ ๘ พันธบัตรรุ่นนี้มีอัตราดอกเบี้ยร้อยละ ๑.๒๕
ต่อปี และมีส่วนชดเชยเงินเฟ้อบนดอกเบี้ย และส่วนชดเชยเงินเฟ้อบนต้นเงิน
โดยมีวิธีการคำนวณดอกเบี้ยและส่วนชดเชย ดังนี้
(๑) ดอกเบี้ยและส่วนชดเชยเงินเฟ้อบนดอกเบี้ย = ต้นเงิน x อัตราดอกเบี้ย x Index Ratio x จำนวนวันตามจริง/๓๖๕
(๒) ส่วนชดเชยเงินเฟ้อบนต้นเงิน (จ่าย ณ
วันครบกำหนด) = ต้นเงิน x Index Ratio
หมายเหตุ กระทรวงการคลังจะประกาศ Index Ratio ประมาณ ๑ เดือน
ก่อนวันจ่ายดอกเบี้ยแต่ละงวดหรือก่อนวันครบกำหนดไถ่ถอน
การคำนวณดอกเบี้ยเริ่มคำนวณจากวันที่ ๑๒ มีนาคม ๒๕๕๖
ถึงวันก่อนวันไถ่ถอนพันธบัตรหนึ่งวัน การคำนวณดอกเบี้ยคำนวณจากมูลค่าของพันธบัตรโดยใช้หลักเกณฑ์หนึ่งปีมี
๓๖๕ วัน และนับตามจำนวนวันที่เกิดขึ้นจริงเศษของหนึ่งสตางค์ให้ปัดทิ้ง
ชำระดอกเบี้ยงวดแรกในวันที่ ๑๒ กันยายน ๒๕๕๖ โดยตลอดเวลาที่พันธบัตรยังมีอายุอยู่ให้แบ่งชำระดอกเบี้ยปีละสองงวด
คือ วันที่ ๑๒ มีนาคม และ ๑๒ กันยายน ของทุกปีจนกว่าพันธบัตรจะครบกำหนด
หากวันครบกำหนดชำระดอกเบี้ยตรงกับวันหยุดธนาคารแห่งประเทศไทย
ให้เลื่อนไปชำระในวันทำการถัดไปโดยไม่คำนวณดอกเบี้ยเพิ่มให้
เว้นแต่ดอกเบี้ยงวดสุดท้ายจะคำนวณดอกเบี้ยเพิ่มตามจำนวนวันที่เลื่อนออกไป
ธนาคารแห่งประเทศไทยจะโอนดอกเบี้ยเข้าบัญชีเงินฝาก
(ยกเว้นบัญชีเงินฝากประจำ) ของผู้ถือกรรมสิทธิ์ที่ฝากไว้ที่ธนาคารใดก็ได้
(ธนาคารในประเทศไทยเท่านั้น) ตามที่ผู้ถือกรรมสิทธิ์แจ้งไว้ในคำเสนอขอซื้อพันธบัตร
หรือตามที่มีการแจ้งเปลี่ยนแปลงต่อธนาคารแห่งประเทศไทยในภายหลังหรือตามที่ธนาคารแห่งประเทศไทยได้รับแจ้งจากบริษัทศูนย์รับฝากหลักทรัพย์
(ประเทศไทย) จำกัด กรณีผู้ถือกรรมสิทธิ์ฝากพันธบัตรไว้กับบริษัทศูนย์รับฝากหลักทรัพย์
(ประเทศไทย) จำกัด ซึ่งในการโอนดอกเบี้ยเข้าบัญชี
ธนาคารเจ้าของบัญชีเงินฝากอาจหักค่าธรรมเนียมการโอนเงินตามอัตราที่แต่ละธนาคารประกาศหรือกำหนด
การจ่ายดอกเบี้ยของพันธบัตรในแต่ละงวด
จะจ่ายให้แก่ผู้ถือกรรมสิทธิ์โดยถือตามรายชื่อทางทะเบียน ณ
วันทำการสุดท้ายของธนาคารแห่งประเทศไทยก่อนถึงช่วงระยะเวลา ๑๐ วัน
ก่อนถึงวันกำหนดชำระดอกเบี้ย

ข้อ ๙ พันธบัตรรุ่นนี้ครบกำหนดไถ่ถอนในวันที่
๑๒ มีนาคม ๒๕๗๑ เป็นการไถ่ถอนครั้งเดียวเต็มตามจำนวนที่ออก
ไม่มีการไถ่ถอนก่อนกำหนด หากวันครบกำหนดไถ่ถอนตรงกับวันหยุดธนาคารแห่งประเทศไทย
ให้เลื่อนไปชำระในวันทำการถัดไป

ข้อ ๑๐ การชำระต้นเงินตามพันธบัตร
จะกระทำได้ต่อเมื่อธนาคารแห่งประเทศไทยได้รับคืนใบพันธบัตร
หรือตามที่ธนาคารแห่งประเทศไทยได้รับแจ้งจากบริษัทศูนย์รับฝากหลักทรัพย์
(ประเทศไทย) จำกัด กรณีผู้ถือกรรมสิทธิ์ฝากพันธบัตรไว้กับบริษัทศูนย์รับฝากหลักทรัพย์
(ประเทศไทย) จำกัด

ข้อ ๑๑ กรณีที่มีการออกใบพันธบัตร
มิให้ถือว่าพันธบัตรฉบับใดสมบูรณ์
เว้นแต่พนักงานธนาคารแห่งประเทศไทยซึ่งรัฐมนตรีว่าการกระทรวงการคลังได้แต่งตั้งให้เป็นเจ้าหน้าที่นายทะเบียนโดยประกาศในราชกิจจานุเบกษาได้ลงลายมือชื่อกำกับในพันธบัตรฉบับนั้นแล้ว

ข้อ ๑๒ กำหนดค่าธรรมเนียมในการจำหน่ายพันธบัตรในอัตราร้อยละ
๐.๐๙ ของวงเงินพันธบัตรที่จำหน่ายได้ (รวมภาษีมูลค่าเพิ่มแล้ว)
โดยแบ่งให้แก่ผู้ร่วมจัดจำหน่ายในจำนวนที่เท่ากันโดยกระทรวงการคลังกำหนดชำระค่าธรรมเนียมดังกล่าวทั้งจำนวนให้กับธนาคารฮ่องกงและเซี่ยงไฮ้แบงกิ้งคอร์ปอเรชั่น
จำกัด (สาขากรุงเทพฯ) และธนาคารฮ่องกงและเซี่ยงไฮ้แบงกิ้งคอร์ปอเรชั่น จำกัด (สาขากรุงเทพฯ)
จะชำระค่าธรรมเนียม (หลังจากหักค่าใช้จ่ายต่าง ๆ ที่เกี่ยวข้อง)
ให้กับธนาคารกรุงเทพ จำกัด (มหาชน) ธนาคารกรุงไทย จำกัด (มหาชน) และธนาคารดอยซ์แบงก์
เอจี (สาขากรุงเทพฯ) ภายในวันทำการถัดจากวันที่ธนาคารฮ่องกงและเซี่ยงไฮ้แบงกิ้งคอร์ปอเรชั่น
จำกัด (สาขากรุงเทพฯ) ได้รับชำระค่าธรรมเนียมจากกระทรวงการคลัง

ข้อ ๑๓ กำหนดค่าธรรมเนียมและค่าใช้จ่ายให้แก่ธนาคารแห่งประเทศไทย
ดังนี้
๑๓.๑ ค่าธรรมเนียมในการเป็นนายทะเบียนและตัวแทนการจ่ายเงินเกี่ยวกับพันธบัตรในอัตราร้อยละ
๐.๑ ของดอกเบี้ยที่ชำระและต้นเงินกู้ตามพันธบัตรที่ชำระคืน
๑๓.๒ ค่าใช้จ่ายในการพิมพ์แบบพิมพ์พันธบัตรตามที่จ่ายจริง


ประกาศ
ณ วันที่ ๑๑ เมษายน พ.ศ. ๒๕๕๖
สุภา ปิยะจิตติ
รองปลัดกระทรวงการคลัง
หัวหน้ากลุ่มภารกิจด้านรายจ่ายและหนี้สิน
ปฏิบัติราชการแทน
รัฐมนตรีว่าการกระทรวงการคลัง

















ปริยานุช/ผู้จัดทำ
๙ พฤษภาคม ๒๕๕๖

อุษมล/ผู้ตรวจ
๙ พฤษภาคม ๒๕๕๖


[๑] ราชกิจจานุเบกษา
เล่ม ๑๓๐/ตอนพิเศษ ๕๖ ง/หน้า ๒๒/๗ พฤษภาคม ๒๕๕๖